14;] 



idejét, annál is inliább, mert akkor a szitakötök javarésze már 

 össze volt gyűjtve, meghatározva, sőt nagyjából már a leírások 

 is megvoltak. Ez időponttól fogva csak gyűjtöttem részére, de 

 a munkába többé már be nem folytam. A munka, elfoglaltsága 

 miatt lassan haladt, de végre mégis csak elkészült s 1896-ban 

 3 tábla eredeti rajzzal meg is jelent. 



1890-ben hozzáfogott a Mallophagá-k tanulmányozásához. 

 E czélból lefordítottam neki a magyarországi madarakon élő 

 fajok latin diagnosisait, de ezzel a tárgygyal azután nagyon 

 keveset foglalkozott. 



Eleinte inkább általánosabb természetű zoológiai kérdé- 

 sekkel foglalkozott s népszerű czikkeket írt; közbe-közbe írt 

 tankönyvet, bírálatot. Népszerű czikkeinek egész sorozatát 

 azonban akkor írta, mikor a „Természet" megindult s ennek a 

 folyóiratnak talán legszorgalmasabb munkatársa volt. A „Halá- 

 szat"-ban hazánk összes halfajait ismertette s ezen dolgozatát 

 tíO-nál több ábrával tette érthetőbbé s használhatóbbá. 



„A magyarországi madarak meghatározó könyvé"-t hama- 

 rosan elkapkodták; a második bővített s javított kiadás kézirata 

 élete utolsó napjaiban szintén elkészült, de már meg nem 

 jelenhetett. A „Fauna Regni Hungariae"-ban az Aphaniptera 

 és Mallophaga csoportokat állította össze. Azok részére, kik 

 nem tudományos vizsgálatok céljából, hanem kedvtelésből akar- 

 ják a természeti tárgyakat nagyobb nagyítással nézegetni, 

 megírta a mikroskopi gyakorlat elemeit, gyakorlati útmutatás- 

 sal a mikroszkópi praeparatumok készítésére. 



Mikor a magyar Brehm megindult, őt bízták meg a 

 „Halak" kötetének magyarba való átültetésével. Ezt a munká- 

 ját is azzal a lelkiismeretességgel és pontossággal végezte, mint 

 minden más munkáját. 



Meg volt szabva, mikor kell kéziratával elkészülnie. Hogy 

 a határidőt betarthassa, a német kötet lapszámainak összegét 

 elosztotta a rendelkezésére álló napok számával s így tudta 

 meg, mennyit kell egy nap alatt végeznie. De ezt a munkát 

 aztán el is végezte minden körülmények között. 



Legbecsesebb munkája azonban kétségkívül a m.agyar- 

 országi bolhák monográfiája, 5 tábla eredeti rajzzal, melyet 

 a Természettudományi Társulat a Margó-díjjal jutalmazott meg. 

 Ez volt legkedvesebb tárgya, melyről 188G-tól kilencz tudomá- 



